།དོན་བྲདཱན་ཙུའི་མཐའ་དཔྱོད་ནོང་བུའི་ཕྲེང་མཛས་མཁས་པའི་མགུལ་བརྒྱན་ཞེས་བྱ་བ་བཞུ་གས་སོ།།དགེ་ལེག་ས་འཕེལ་བར་གྱུར་ཅིག།

ན་མོ་གུ་རུ་མཉྫ་གྷོ་ཥ་ཡ་སྥཱ་ར་སྭ་ཏྱེ་ཙ།།ཉི་མའི་གཉེན་གྱིས་ཉི་མ་བཞིན་བཤད་པའི།།རྒྱལ་ཡུམ་དགོངས་འགྲེལ་རྒྱལ་ཚ་བ་བྱམས་པའི་གསུངས།།
དངོས་བརྒྱད་བདུན་བཅུར་དངོས་བཏགས་ལེགས་ཕྱེ་ཕྱིར།།བླ་མ་ལྷར་བཅས་ཞབས་ལ་གུས་བཏུད་དེ།།ཉུང་ངུས་ཚིག་གིས་ཤེར་དོན་འཕགས་སེང་གཉིས།།བྱོན་ནས
གསུང་བཞིན་གསལ་བར་འདིར་བཤད་བྱ།།བློ་གསལ་རྣམས་ཀྱིས་མགུལ་བའི་རྒྱན་བྱས་སྟེ།།ཐུབ་བསྟན་མཛེས་པའི་རྒྱན་དྲུག་རྗེས་འགྲོ་མཛོད།།དེ་ལ་འདིར་དངོས་བརྒྱད།།
དོན་བདུན་ཅུ་བཤད་པ་ལ།དངོས་པོ་བརྒྱད་བཤད་པ་དང་།དོན་བདུན་ཅུ་བཤད་པ་གཉིས།དང་པོ་ནི།ཤེས་རབ་ཕ་རོལ་ཕྱིན་པ་ནི།ནས།ཆོས་ཀྱི་སྐུ་དང་དེ་རྣམས་བརྒྱད།ཞེས

གསུངས།དངོས་པོ་བརྒྱད་ཡོད་དེ།རྣམ་མཁྱེན་དང་།ལམ་ཤེས་དང་།གཞི་ཤེས་དང་།རྣམ་རྫོགས་སྦྱོང་བ་དང་།རྩེ་སྦྱོར་དང་།མཐར་གྱིས་སྦྱོར་བ་དང་།སྐད་ཅིག
མའི་སྤྱོད་པ་དང་།འབྲས་བུ་ཆོས་སྐུ་དང་བརྒྱད་ཡོད་པའི་ཕྱིར།དང་པོ་རྣམ་མཁྱེན་ལ་མཚན་ཉིད་དང་།དབྱེ་བ་དང་།ས་འཚམས་གསུམ།དང་པོ་ནི།ཇི་ལྟ་ཇི་སྙེད་ཀྱི་རྣམ་པ་མ་ལུས
པ་སྐད་ཅིག་མ་གཅིག་ལ་མངོན་གསུམ་དུ་མཁྱེན་པའི་མཐར་ཐུག་གི་མཁྱེན་པ་དེ།རྣམ་མཁྱེན་གྱི་མཚན་ཉིད།གཉིས་པ་ནི།དབྱེན་ཇི་ལྟ་བ་རྟོགས་པའི་རྣམ་མཁྱེན་དང་།ཇི་སྙེད།།།
བ་རྟོགས་པའི་རྣམ་མཁྱེན་གཉིས་དང་།སེམས་བསྐྱེད་སོགས་རྒྱུ་འབྲས་ཀྱི་རྣམ་པ་ཀུན་མངོན་གསུམ་དུ་རྟོགས་པའི་རྣམ་མཁྱེན་དང་།སངས་རྒྱས་ཀྱི་སའི་ཟག་མེད་ཡེ་ཤེས་སྡེ་ཚན

ཉེར་གཅིག་ཡོད།།གཉིས་པ་ལམ་ཤེས་ལ་མཚན་ཉིད།དབྱེ་བ།ས་འཆེམས་གསུམ།དང་པོ་ནི།ལམ་གསུམ་བདེན་མེད་དུ་མངོན་སུམ་དུ་རྟོགས་པའི་ཤེས་རབ་ཀྱིས་ཟིན་པའི་ཐག་ཆེན་འཕགས་པའི་མངོན་རྟོགས་དེ།ལམ
ཤེས་ཀྱི་མཚན་ཉིད།གཉིས་པ་ནི་དབྱེ་ན་ཉན་ཐོས་ཀྱི་ལམ་ཤེས་པའི་ལམ་ཤེས།རང་རྒྱལ་གྱི་ལམ་གོས་པའི་ལམ་ཤེས།ཐེག་ཆེན་གྱི་ལམ་ཤེས་པའི་ལམ་ཤེས་གསུམ།ཐེག་ཆེན་འཕགས་རྒྱུད་ཀྱི་ཐབས་ཤེས་ཐམས་ཅད་ཡོད།གསུམ
པ་ནི།ས་འཚམས་ཐེག་ཆེན་མཐོང་ལམ་ནས་སངས་རྒྱས་ཀྱི་སའི་བར་དུ་ཡོད།གསུམ་པ་གཞི་ཤེས་ལ།མཚན་ཉིད།དབྱེ་བ།ས་འཚམས་གསུམ།དང་པོ་ནི།གཞི་ཐམས་ཅད་གང་ཟག་གི་བདག་མེད་དུ་མངོན་སུམ་དུ་རྟོགས་པའི
ཆ་ནས་བཞག་པའི་ཐེག་དམན་གྱི་རྟོགས་རིགས་སུ་གནས་པའི་འཕགས་རྒྱུད་ཀྱི་མཁྱེན་པ་དེ།གཞི་ཤེས་ཀྱི་མཚན་ཉིད་ཆ་བཞག་གིས་ཐེག་དམན་འཕགས་རྒྱུད་ཀྱི་སྟོང་ཉིད་རྟོགས་པའི་གཞི་ཤེས་སྡུད།གཉིས་པ་ནི།དབྱེ་ན་འབྲས་ཡུམ་ལ་ཉེ
རིང་གི་གཞི་ཤེས་གཉིས་ཡོད།གསུམ་པ་ནི།ས་འཚམས་ཉན་ཐོས་ཀྱི་མཐོང་ལམ་ནས་སངས་རྒྱས་ཀྱི་སའི་བར་དུ་ཡོད།བཞི་པ་རྣམ་རྫོགས་སྦྱོར་བ་ལ་མཚན་ཉིད།དབྱེ་བ།ས་འཚམས་གསུམ།དང་པོ་ནི།མཁྱེན་གསུམ་གྱི་རྣམ་པ
སྒོམ་པའི་ཤེས་རབ་ཀྱིས་ཟིན་པའི་སེམས་དཔའི་རྣལ་འབྱོར་དེ།རྣམ་རྫོགས་སྦྱོར་བའི་མཚན་ཉིད།གཉིས་པ་ནི།དབྱེ་ན།ངོ་བོ་སོགས་གི་སྒོས་སྦྱོར་བ་ཉི་ཤུ་དང་།རྣམ་པའི་སྒོས་མཁྱེན་གསུམ་གྱི་རྣམ་པ་བརྒྱ་དང་དོན་གསུམ་ཉམས་སུ་ལེན་པའི

སེམས་དཔའི་རྣལ་འབྱོར་བརྒྱ་དང་དོན་གསུམ་ཡོད།སེམས་དཔའི་རྣལ་འབྱོར་དང་།ལམ་ཤེར་ཕྱིན་དང་།།བྱང་སེམས་ཀྱི་ལམ་ཐེག་ཆེན་སྒྲུབ་པ་དང་།གོ་སྒྲུབ་རྣམས་དོན་གཅིག་མིང་གི་རྣམ་གྲངས་སོ།།གསུམ་པ་ནི།ས་འཚམས་ཐེག
ཚོགས་ལམ་ནས་རྒྱུན་མཐའི་བར་དུ་ཡོད།ལྔ་པ་རྩེ་སྤྱོང་ལ་མཚན་ཉིད།དབྱེ་བ།ས་འཚམས་གསུམ།དང་པོ་ནི།སྟོང་ཉིད་ལ་དམིགས་པའི་སྒོ་མི་བྱུང་ཤེས་རབ་ཀྱི་ཟིན་པའི་ཆ་ནས་བཞག་པའི་མཁྱེན་གསུམ་གྱིས་རྣམ་པ་སྒོམ་པ་དབང་ཐོབ་པའི
སྐབས་ཀྱི་སེམས་དཔའི་རྣལ་འབྱོར་དེ།རྩེ་སྦྱོར་གྱི་མཚན་ཉིད།ཆ་བཞག་གི་ཐོས་བྱུང་བྱང་སེམས་སྤྱོད་ལམ་རྣམས་སྡུད་ཚུལ་ཤེས་དགོས།གཉིས་པ་སི་དབྱེ་བ་བསྡུས་ན།སྦྱོར་ལམ་རྩེ་སྦྱོར་དང་།མཐོང་ལམ་རྩེ་སྦྱོར་དང་།སྒོམ་ལམ་རྩེ་སྦྱོར་དང་།
བར་ཆད་མེད་པའི་རྩེ་སྦྱོར་བཞིའམ།དྲོད་རྩེ་སྦྱོར་སོགས་སྦྱོར་ལམ་རྩེ་སྦྱོར་བཞི།མཐོང་ལམ།སྒོམ་ལམ་བར་ཆད་མེད་པའི་རྩེ་སྦྱོར་གསུམ་དང་བདུན་ནམ།རྒྱས་པར་ན་བརྒྱུ་དང་དོན་གསུམ་ཡོད།གསུམ་པ་ནི།ས་འཚམས་ཐེག་ཆེན་གྱི་སྦྱོར་ལམདྲོད་ནས
རྒྱུན་མཐའི་བར་རོ།།དྲུག་པ་མཐར་གྱིས་སྦྱོར་བ་ལ་མཚན་ཉིད།དབྱེ་བ།ས་འཚམས་གསུམ།དང་པོ་ནི།མཁྱེན་གསུམ་གྱི་རྣམ་པ་ལ་བརྟན་པ་ཐོབ་ཕྱིར་དུ་རིམ་གྱིས་སྒོའི་ཆ་ནས་བཞག་པའི་སེམས་དཔའི་རྣལ་འབྱོར་དེ།མཐར་གྱིས་སྦྱོར་བའི་མཚན་ཉིད།།
དེ་བྱས་ན།མཐར་གྱིས་སྦྱོར་བ་བཅུ་གསུམ་ཡོད།གསུམ་པ་ནི།ས་འཚམས་ཐེག་ཆེན་གྱི་ཚོགས་ལམ་ནས་རྒྱུན་མཐའི་སྔ་ལོག་བར་དུ་ཡོད།བདུན་པ་སྐད་ཅིག་མའི་སྤྱོར་པ་ལ་མཚན་ཉིད།དབྱེ་བ།ས་འཚམས་སུམ།མཁྱེན་གསུམ་རྣམ་པ་མཐར

གྱིས་སྒོམ་པ་ལས་བྱུང་བའི་སེམས་དཔའི་རྣལ་འབྱོར་མཐར་ཐུག་དེ།སྐད་ཅིག་མའི་སྦྱོར་བའི་མཚན་ཉིད།གཉིས་པ་ནི།དབྱེ་བ་ལྡོག་པའི་སྒོས་བཞི།གསུམ་པ་ནི།ས་འཚམས་རྒྱུན་མཐའ་ཁོ་ནར་ཡོད།བརྒྱད་པ་འབྲས་བུ་ཆོས་སྐུ་ལ་མཚན་ཉིད།།
དབྱེ་བ།ས་འཚམས་གསུམ།དང་པོ་ནི།མཁྱེན་གསུམ་གྱི་རྣམ་པ་བསྒོམ་སྟོབས་ཀྱི་ཐོབ་པའི་འབྲས་བུ་མཐར་ཐུག་པའི་ཟག་མེད་ཀྱི་ཡོན་ཏནདདེ།འབྲས་བུ་ཆོས་སྐུའི་མཚན་ཉིད།གཉིས་པ་ནི།དབྱེན།ངོ་བོ་ཉིད་སྐུ།ཡེ་ཤེས་ཆོས་སྐུ།
ལོངས་སྐུ།སྤྲུལ་སྐུ་བཞི་ཡོད།གསུམ་པ་ནི།ས་འཚེམས་སངས་རྒྱས་ཀྱི་ས་ཁོ་ནར་ཡོད།།གཉིས་པ་དོན་བདུན་ཅུ་བཤད་པ་ལ།མཁྱེན་གསུམ་མཚོན་བྱེད་ཀྱི་ཆོས་སུམ་ཅུ་བཤད་པ།སྤྱོད་བཞི་མཚོན་བྱེད་ཀྱི་ཆོས་སོ་དྲུག་བཤད་པ།ཆོས་སྐུ་མཚོན་།
བྱེད་ཀྱིས་ཚེས་བཞི་བཤད་པ་གསུམ།དང་པོ་ལ་རྣམ་མཁྱེན་མཚོན་བྱེད་ཀྱི་ཆོས་བཅུ་བཤད་པ།ལམ་ཤས་མཚོན་བྱེད་ཀྱི་ཆོས་བཅུ་གཅིག་བཤད་པ།གནི་ཤེས་མཚོན་བྱེད་ཀྱི་ཆོས་དགུ་བཤད་པ་གསུམ།དང་པོ་ནི།སེམས་བསྐྱེད་པ་དང་་རྣམས་ངག་དང
ནས།ཐུབ་པའི་རྣམ་ཀུན་མཁྱེན་པ་ཉིད།ཞེས་གསུངས།རྣམ་མཁྱེན་མཚོན་བྱེད་ཀྱི་ཆོས་བཅུ་ཡོད་དེ།ཐེག་ཆེན་སེམས་བསྐྱེད་དང་།གདམས་ངག་དང་།ངེས་འབྱེད་ཡན་ལག་དང་།ཐེག་ཆེན་སྒྲུབ་པའི་རྟེན་རང་བཞིན་གནས་རིགས་དང་།ཐེག
ཆེན་སྒྲུབ་པའི་དམིགས་པ་དང་།ཐེག་ཆེན་སྒྲུབ་པའི་ཆེད་དུ་བྱ་བ་དང་།ཀོ་སྒྲུབ་དང་།འཇུག་སྒྲུབ་དང་།ཚོགས་སྒྲུབ་དང་།རེས་འབྱུང་སྒྲུབ་པ་དང་བཅུ་ཡོད་པའི་ཕྱིར།དང་པོ་སེམས་བསྐྱེད་ཀྱི་མེ་ཆེན་ཉིད་དང་།དམིགས་པ།དབྱེ་བ་དང་།

ས་འཚམས་བཞིས་བཤད་པར།སེམས་བསྐྱེད་པ་ནི་གཞན་དོན་ཕྱིར།ནས།རྣམ་པ་ཉི་ཤུ་རྩ་གཉིས་སོ་ཞེས་གསུངས།སེམས་བསྐྱེད་ལ་མཚན་ཉིད།དམིགས་པ།དབྱེ་བ།ས་འཚམས་བཞི།དང་པོ་ནི།རང་རྒྱུ་གཞན
དོན་དོན་གཉེར་གྱི་འདུན་པས་དྲངས་ཤིང་གྲོག་བྱང་ཆུབའམ་འདོད་པ་དང་མཚུངས་ལྡན་གྱི་རྣམ་རིག་ཁྱད་པར་ཅན་དེ།ཐེག་ཆེན་སེམས་བསྐྱེད་ཀྱི་མཚན་ཉིད།གཉིས་པ་ནི།དམིགས་པ་ཡོད་དེ།ངང་དོན་བྱང་ཆུབ་དང་གཞན་དོན་གཞན་རྒྱུད་ཀྱི་མྱང་འདས
གཉིས་ལ་དམིགས་ནས་སེམས་བསྐྱེད་པའི་ཕྱིར།གསུམ་པ་ནི།དབྱེ་ན།ངོ་བོའི་སྒོས་སྔོན་འཇུགདང་གྲོགས་གི་སྒོས་ཉེར་གཉིས་ཡོད་པའི་ཕྱིར།ས་ལྟ་བུའི་སེམས་བསྐྱེད་དེ་དང་།དེ་བཞིན་དུ་གསེར་ལྟ་བུའི་སེམས་བསྐྱེད་དེ།ཟླ་བ
ལྟ་བུའི་དེ།མེ་ལྟ་བུའི་དེ།གཏེ་ལྟ་བུའི་དེ།རིན་པོ་ཆེའི་འབྱུང་གནས་ལྟ་བུའི་དེ།མཚོ་ལྟ་བུའི་དེ།རྡོ་རྗེ་ལྟ་བུའི་དེ།རི་ལྟ་བུའི་དེ།སྨན་ལྟ་བུའི་དེ།བཤེས་གཉེན་ལྟ་བུའི་དེ།ཡིད་བཞིན་ནོར་བུ་ལྟ་བུའི་དེ།ཉི་མ་ལྟ་བུའི་དེ།གླུ་དབྱངས་ལྟ་བུའི་དེ།།
རྒྱལ་པོ་ལྟ་བུའི་དེ།མཛོད་ལྟ་བུའི་དེ།ལམ་པོ་ཆེ་ལྟ་བུའི་དེ།གཞོན་པ་ལྟ་བུའི་དེ།བཀོད་མའི་ཆུ་ལྟ་བུའི་དེ།སྒྲ་སྙན་ལྟ་བུའི་དེ།ཆུ་བོ་ལྟ་བུའི་དེ།སྤྲིན་ལྟ་བུའི་སེམས་བསྐྱེད་ཉེར་གཉིས་ཡོད།གནས་སྐབས་སྒོས་བཞིར་ཡོད་དེ།མོས་པ
སྤྱོད་པའི་སེམས་བསྐྱེད།ལྷག་བས་མ་དག་པའི་སེམས་བསྐྱེད།རྣམ་པར་སྨིན་པའི་སེམས་བསྐྱེད།སྒྲིབ་པ་སྤངས་པའི་སེམས་བསྐྱེད་བཞི་ཡོད་པའི་ཕྱིར།།གཉིས་པ་གདམས་ངག་ནི།སྒྲུབ་དང་བདེན་པ་རྣམས་དང་ནི།ནས།བཅུ་ཡི་བདག

ཉིད་ཤེས་པར་བྱ།ཞེས་གསུངས།གདམས་ངག་ལ་མཚན་ཉིད།དབྱེ་བ།ས་འཚམས།ཉན་ཚུལ་བཞི།དང་པོ་ལ་ཐར་ལམ་མ་ནོར་བར་སྟོན་པའི་བརྗོད་བྱེད་དེ།གདམས་ངག་གི་མཚན་ཉིད།ཐེག་ཆེན་སེམས་བསྐྱེད་ཀྱི་དོན་དུ་
གཉེར་བྱ་ཐོབ་པའི་ཐབས་མ་ནོར་བར་སྟོན་པའི་བརྗོད་བྱེད་དེ།ཐེག་ཆེན་གདམས་ངག་གི་མཚན་ཉིད།གཉིས་པ་ནི།དབྱེ་ན་གདམ་ཚུལ་གྱི་སྒོས་གདམ་པའི་གདམ་ངག་དང་རྗེས་སུ་གདམས་པ་གཉིས་ཡོད།སྐབས་འདིར་བརྗོད་བྱའི་སྒོ
ནས་བཅུ་ཡོད་དེ།སྒྲུབ་པའི་དམིགས་པའི་རྣམ་པའི་དབང་དུ་བྱས་ནས་ངོ་བོ་བདེན་གཉིས་ལ་འདོམས་པ་དང་།དམིགས་ཡུལ་བདེན་བཞི་ལ་འདོམས་པ་གཉིས་དང་།རྟེན་དཀོན་མཆོག་གསུམ་ལ་འདོམ་པ་དང་།སྒྲུབ་པ་ཁྱད་པར་འགྲོ་བའི
རྒྱུ་ཡོངས་སུ་མ་ཞེན་པ་ལ་ག་དམས་པ་དང་།ཐེག་ཆེན་སྒྲུབ་པ་ལ་མི་ལྡོག་པའི་རྒྱུ་ཡོངས་སུ་མི་ངལ་བ་ལ་གདམས་པ་དང་།སྒྲུབ་པ་མི་ཉམས་པའི་རྒྱུ་ཐེག་ཆེན་གྱི་ལམ་ཡོངས་སུ་འཛིན་པ་ལ་གདམས་པ་དང་།ཐེག་ཆེན་གྱི་སྒྲུབ་པ་ལ་རང་
དབང་དུ་འཇུག་པའི་རྒྱུ་སྤྱན་ལྔ་ལ་འདོམས་པའི་གདམས་ངག་དང་།འབྲས་བུ་མྱུར་དུ་འགྲུབ་པའི་རྒྱུ་མངོན་ཤེས་དྲུག་ལ་འདོམ་པའི་གདམས་ངག་དང་།སྤངས་བྱ་ཀུན་དགས་ས་བོན་དང་བཅས་པ་སྤོང་བའི་མཐོང་ལམ་ལ་འདོམ་པའི་གདམས་ངག་དང་།
སྤངས་བྱ་ལྷན་སྐྱེས་ཀྱི་ས་བོན་སྤོངས་པའི་སྒོམ་ལམ་ལ་འདོམས་པའི་གདམས་དག་བཅུ་ཡོད་པའི་ཕྱིར།གསུམ་པ་ནི།སྤྱིར་ས་འཚམས་ལམ་མ་ཞུགས་ནས་སངས་རྒྱས་སའི་བར་དུ་ཡོད།བཞི་པ་ཐེག་ཆེན་གདམས་ངག་ནི་ལམ་དུ

མ་ཞུགས་པ་ལས་སྣང་དག་པས་ཀྱང་གསན་པ་ཡོད་ལ།སངས་རྒྱས་སམ་དགེ་བའི་བཤེས་གཉེན་སྐལ་བ་དུ་མར་བསྟེན་ནས་ཉན་པའི་སྣོད་དུ་རུང་བར་བཤད་དོ།།གསུམ་པ་ངེས་འབྱེད་ཡན་ལག་བཞི་ཐེག་དམན་གྱི་སྦྱོར་ལམ
བཞི་ལས་འཕགས་ཚུལ་འཆེད་པར།དམིགས་པ་དང་ནི་རྣམ་པ་དང་།ནས།བཅས་པ་དག་ལས་ཁྱད་པར་འཕགས།ཞེས་གསུངས།འདི་ལ་སྤྱོར་ལམ་གྱི་མཚན་ཉིད།དབྱེ་བ།ས་འཚམས།དམིགས་རྣམས་སོགས་ཀྱི་ཁྱད
པར་བཞི།དང་པོ་ནི།རང་རྒྱུ་ཐར་པ་ཆ་མཐུན་གྱི་རྗེས་སུ་བྱུང་བའི་དོན་མངོན་རྟོགས་དེ་སྦྱོར་ལམ་གྱི་མཚན་ཉིད།སྦྱོར་ལམ་དང་དོན་མངོན་རྟོགས་དང་ངེས་འབྱེད་ཡན་ལག་དང་དེས་འབྱེད་ཆ་མཐུན་རྣམས་དོན་གཅིག་མིང་གི་རྣམ་གྲངས།དེ་ལ
ཐེག་པ་གསུམ་གྱི་སྦྱོར་ལམ་ཡོད་དེ་གསུམ་རེ་རེ་ལ་དྲོད་རྩེ་མོ་བཟོད་པ་ཆོས་མཆོག་བཞི་རེ་ཡོད།རང་རྒྱུ་ཐེག་ཆེན་གྱི་ཚོགས་ལམ་རྗེས་སུ་སྐྱེས་པའི་ཐེག་དཚན་གྱི་དོན་མངོན་རྟོགས་དེ།ཐེག་ཆེན་སྤྱོད་ལམ་གྱི་མཚན་ཉིད།ཐེག་ཆེན་གྱི་སྦྱོར་ལམ
ཐེག་ཆེན་གྱི་དོན་མངོན་རྟོགས་ཐེག་ཆེན་གྱི་ངེས་འབྱེད་ཆ་མཐུན་སོགས་དོན་གཅིག།གཉིས་པ་ནི།དབྱེན་ཁྱད་པར་ལྔ་ལྡན་གྱི་ཐེག་ཆེན་གྱི་དྲོད་རྩེ་བཟོད་པ་ཆོས་མཆོག་བཞི།དེ་རེ་རེ་ལ་ཆུང་འབྲིང་ཆེ་གསུམ་བྱས་པའི་བཅུ་གཉིས་ཡོད།གསུམ་པ་ནི།།
ས་འཚམས་བདག་མེད་གསུམ་གང་རུང་དམིགས་པའི་ལྷག་མཐོང་ཐོབ་པ་ནས་ས་དང་པོའི་བར་དུ་ཡོད།བཞི་པ་ནི།ཐེག་དམན་གྱི་དེ་ལས་ཐེག་ཆེན་གྱི་སྦྱོར་ལམ་ཁྱད་པར་དྲུག་གི་འཕགས་པ་ཡིན་ཏེ།དམིགས་པ་དང་རྣམ་པ་དང་རྒྱུ་བྱེད་ཚུལ་དང་ཡོངས

འཛིན་དང་སྤངས་བྱར་རྣམ་རྟོག་ལྡན་ཚུལ་དང་།ཆུང་འབྲིང་ཆེ་གསུམ་གྱི་དབྱེ་བ་དྲུག་གིས་ཁྱད་པར་དུ་འཕགས་པའི་ཕྱིར་ཏེ།དམིགས་པ་མི་རྟག་ལ་སོགས་དང་།ནས།དེ་ལྟར་ངེས་འབྱེད་ཆ་མཐུན་ནི།།ཆུང་དང་འབྲིང་དང་ཆེན་པོ་ཡིན།ནས།རྣམ་པ་ཀུན།།
དུ་ཡོངས་འཛིན་ཡིན།ཞེས་གསུངས།།།།བཞི་པ་ཐེག་ཆེན་སྒྲུབ་པའི་རྟེན་རང་བཞིན་གནས་རིགས་འཆད་པར་རྟོག་པ་ཡི་ནི་ཆོས་དྲུག་དང་ནས།འཇུག་པའི་རྟེན་ལ་རིགས་ཞེས་བྱ།ཞེས་གསུངས།རིགས་ལ་མཚན་ཉིད།དབྱེ་བ།ས་འཚམས་
གསུམ།དང་པོ་ནི།ཆོས་དབྱིངས་གང་སྦྱངས་ན་བྱང་ཆུབ་དུ་འགྱུར་རུ་དདེ་རིགས་ཀྱི་མཚན་ཉིད།ཆོས་དབྱིངས་གང་སྦྱངས་ན་བྱང་ཆུབ་དུ་འགྱུར་རུང་ཡང་ཡིན་ཐེག་ཆེན་སྒྲུབ་པའི་རྟེན་གཞི་ཕྱེད་པ་དེ་ཐེག་ཆེན་སྒྲུབ་པའི་རྟེན་རང་བཞིན་གནས་རིགས་ཀྱི
མཚན་ཉིད།གཉིས་པ་ནི།རིགས་ལ་སྨྲས་བརྗོད་རིགས་ཀྱི་རང་བཞིན་གནས་རིགས་དང་རྒྱས་འགྱུར་གྱི་རིགས་གཉིས་ཡོད།ཐེག་ཆེན་སྒྲུབ་པའི་རྟེན་རང་བཞིན་གནས་རིགས་ལ་འབྱེ་ན།རྟེན་པོའི་ཆོས་ཀྱི་སྒོས་དངོས་བསྟན་བཅུ་གསུམ་དང་།
ཐེག་ཆེན་ཚོགས་ལམ་གྱི་རྟེན་རང་བཞིན་གནས་རིགས་རྣམས་ཡོད་དེ།དངོས་བསྟན་སྦྱོར་ལམ་དྲོད་སོགས་བཞི་མཐོང་ལམ་སྒོམ་ལ་མ་གཉིས་སྟེ་རྟོགས་པའི་ཆོས་དྲུག་གི་རྟེན་རིང་བཞིན་དང་དྲུག་དང་།གཉེན་པོ་སྒྲུབ་པའི་རྟེན་རང་བཞིན
གནས་རིགས་དང་།སྤངས་བྱ་དེ་དག་གཏུགས་པའི་རྣམ་གྲོལ་ལམ་གྱི་རྟེན་རང་བཞིན་གནས་རིགས་དང་།ཤེས་རབ་སྙིང་བརྩེ་བའི་རྟེན་རང་བཞིན་གནས་རིགས་དང་།སློབ་མཉན་ཐོས་སོགས་ཐུན་མོངས་མ་ཡིན་པའི་རྟེན་རང་བཞིན་གནས

རིགས་དང་།གཞན་དོན་གོ་རིམ་སུ་བྱེད་པའི་རྟེན་རང་བཞིན་དང་།ཡེ་ཤེས་རྩོལ་བ་མི་མངའ་བར་འཇུག་པའི་རྟེན་རང་བཞིན་གནས་རིགས་དང་བཅུ་གསུམ་དང་ཚོགས་ལམ་གྱི་རྟེན་རྣམས་ཡོད་པ་དེའི་ཕྱིར།གསུམ་པ་ནི།སྤྱིར
ཐེག་ཆེན་ཚོགས་ལམ་ནས་རྒྱུན་མཐའི་བར་དང་།དངོས་བསྟན་དྲོད་ནས་རྒྱུན་མཐའི་བར་དུ་ཡོད།།།།ལྔ་པ་སྒྲུབ་པའི་དམིགས་པ་འཆད་པ་ནི།དམིགས་པ་ཆོས་རྣམས་ཐམས་ཅད་དེ།ནས།གང་དག་ཐུབ་པའི་ཐུན་མོངས་མིན།ཞེས
གསུངས།དམིགས་པ་ལ་མཚན་ཉིད།དབྱེ་བ།ས་འཚམས་ཡོད་མེད་གསུམ།དང་པོ་ནི།སྒྲུབ་པའི་ཤེས་པར་བྱ་བ་དེ་སྒྲུབ་པའི་དམིགས་པའི་མཚན་ཉིད།གཉིས་པ་ནི།དབྱེ་ན་བཅུ་གཅིག་ཡོད།དགེ་མི་དགེ་ལུང་མ་བསྟན
གསུམ་རེ་རེ་དང་།འཇིག་རྟེན་སོ་སྐྱེའི་ཕུང་པོ་དང་འཇིག་རྟེན་འདས་པ་འཕགས་རྒྱུད་ཀྱི་ཟག་མེད་བསམ་གཏན་དང་།ཉེར་ལེན་གྱི་ཕུང་པོ་ཟག་བཅས་དང་།བདག་ལྟའི་གཉེན་པོ་དྲན་ཡོགས་ཟག་མེད་དང་།ཁམས་གསུམ་ལ་མ་གཏོགས
པའི་རྒྱུས་བསྐྱེད་པ་ལམ་བདེན་དང་།རྒྱུ་རྐྱེན་གྱིས་འདུ་མ་བྱས་པའི་འགོག་བདེན་དང་།འཕགས་པ་གསུམ་ཀའི་རྒྱུད་ལ་ཡོད་པའི་ཐུན་མོང་གི་ཡོན་ཏན་བསམ་གཏན་དང་།སངས་རྒྱས་ཁོ་ན་ལ་ཡོད་པའི་ཐུན་མོངས་མ་ཡིན་པ་སྟོབས་བཅུ་སྟེ་བཅུ
གཅིག་ཡོད་པའི་ཕྱིར།གསུམ་པ་ནི།སྒྲུབ་པའི་དམིགས་པ་ཆོས་ཐམས་ཅད་ལ་ཁྱབ་པའི་ས་འཚམས་མེད།།དྲུག་པ་སྒྲུབ་པའི་ཆེད་དུ་བྱ་བ་འཆད་པར།སེམས་ཅན་ཀུན་མཆོག་ཉིད་སེམས་དང་།སོགས་ཚིགས་བཅད་གཅིག་བྱུང་།